section_heading: Operativna uporaba
paragraph_text: mini|250px|desno|Manevri Challengera 2 u britanskoj vojnoj bazi Salisbury Plain Challenger 2 korišten je u mirovnim misijama u BiH i na Kosovu prije nego što je 2003. tijekom invazije na Irak prvi puta korišten i u borbenim svrhama. Britanska 7. oklopna bridaga, dio 1. oklopne divizije je sa 120 Challengera 2 sudjelovala u operacijama oko iračkog grada Basre. Tenkovi su pružali vatrenu podršku britanskim snagama te su se pokazali odličnima. Mnogo prije početka invazije na Irak, na vježbama su uočeni problemi začepljenja filtera zraka s pijeskom, no ti problemi su riješeni te nisu predstavljali problem u iračkoj pustinji.